इसमें क्या है ख़ास?
 राजस्थान के एक शाही घराने का बेटा युद्धवीर सिंह यानी यूडी (सुमित व्यास) सीएम पद के लिए शपथ ग्रहण करने जा रहा है। यूडी के ख़ास दोस्त ग्रेशमा (तानिया कालरा) उसका पति शशांक, नीलू (मोनिका चौधरी), धवल (रचित बहल), कुश (कुंज आनंद) और मंगेतर डेज़ी (निधी सिंह) हैं, जिन्होंने यूडी का कॉलेज में चुनाव जीतने से लेकर सीएम बनने तक साथ दिया। यूडी को अपने शाही और राजघराने से ताल्लुक रखने के रुतबे पर काफ़ी घमंड है लेकिन यह घंमड टूट जाता है जब एसीपी अभिमन्यु (जतिन सरना) यूडी को थप्पड़ मार देता है। इसके बाद यूडी को सबसे ऊँचे आसन यानी कि सीएम के पद पर बैठने की सनक सवार हो जाती है।
 सीएम बनने के लिए यूडी ने अपनी गर्लफ्रेंड ताशी की हत्या की और फिर मौजूदा सीएम भैरोंनाथ सिंह का भरोसा जीतने के लिए उनकी बेटी को अपने जाल में फँसाया। इतनी साज़िशों के बाद जब यूडी सीएम पद की शपथ लेने के लिए अपने लाव-लश्कर के साथ जा रहा होता है, तो बीच रास्ते में उसकी हत्या हो जाती है। सरेआम सीएम की हत्या बड़ा केस बन जाता है और इस केस की जाँच का ज़िम्मा एसीपी अभिमन्यु पर आता है। अब एसीपी की रडार पर 7 लोग हैं, जिसमें यूडी के ख़ास दोस्त और उसके दादाजी शामिल हैं। यूडी के सभी दोस्त ख़ास थे लेकिन सभी के पास हत्या करने की वजह भी होती है। तो होने वाले सीएम की हत्या किसने की और क्यों की यह जानने के लिए आपको ज़ी 5 और अल्ट बालाजी पर रिलीज़ हुई वेब सीरीज़ 'डार्क 7 व्हाइट' देखनी पड़ेगी। सीरीज़ में कुल 10 एपिसोड हैं, जो 25 मिनट के हैं।
 सात्विक मोहंती ने एक मर्डर-मिस्ट्री की कहानी को उठाया और उसे पर्दे पर सस्पेंस के साथ पेश किया है। मोहिंदर प्रताप सिंह और मयूरी रॉय चौधरी के स्क्रीनप्ले में अच्छी रफ़्तार है लेकिन कहानी के किरदारों को समझने में काफ़ी देर लग जाती है। मर्डर-मिस्ट्री से भरी इस सीरीज़ में हर बात का ख़ास ध्यान रखा गया है और इसी वजह से इसमें राजनीति, रंजिशें, रिश्तों में अनबन और आख़िर तक सस्पेंस को बरकरार रखा गया है।
 'डार्क 7 व्हाइट' में किरदारों की एक्टिंग की बात करें तो सुमित व्यास ने काफ़ी अच्छी एक्टिंग की है। सुमित व्यास को हमने परमानेंट रूममेट्स से देखा है और अब तक उनके किरदार में काफ़ी गंभीरता आ चुकी है। जतिन सरना ने अपने किरदार के साथ पूरी तरह से न्याय किया है और उन्होंने शानदार एक्टिंग की है। निधि सिंह के पास ज़्यादा बड़ा रोल नहीं था लेकिन उन्होंने अच्छा काम किया है। बाक़ी स्टार मोनिका चौधरी, तानिया कालरा, संजय बत्रा, कुंज आनंद और रचित बहल ने भी अच्छी एक्टिंग की है।
 
इसमें क्या है ख़ास? राजस्थान के एक शाही घराने का बेटा युद्धवीर सिंह यानी यूडी सीएम पद के लिए शपथ ग्रहण करने जा रहा है। यूडी के ख़ास दोस्त ग्रेशमा उसका पति शशांक, नीलू , धवल , कुश और मंगेतर डेज़ी हैं, जिन्होंने यूडी का कॉलेज में चुनाव जीतने से लेकर सीएम बनने तक साथ दिया। यूडी को अपने शाही और राजघराने से ताल्लुक रखने के रुतबे पर काफ़ी घमंड है लेकिन यह घंमड टूट जाता है जब एसीपी अभिमन्यु यूडी को थप्पड़ मार देता है। इसके बाद यूडी को सबसे ऊँचे आसन यानी कि सीएम के पद पर बैठने की सनक सवार हो जाती है। सीएम बनने के लिए यूडी ने अपनी गर्लफ्रेंड ताशी की हत्या की और फिर मौजूदा सीएम भैरोंनाथ सिंह का भरोसा जीतने के लिए उनकी बेटी को अपने जाल में फँसाया। इतनी साज़िशों के बाद जब यूडी सीएम पद की शपथ लेने के लिए अपने लाव-लश्कर के साथ जा रहा होता है, तो बीच रास्ते में उसकी हत्या हो जाती है। सरेआम सीएम की हत्या बड़ा केस बन जाता है और इस केस की जाँच का ज़िम्मा एसीपी अभिमन्यु पर आता है। अब एसीपी की रडार पर सात लोग हैं, जिसमें यूडी के ख़ास दोस्त और उसके दादाजी शामिल हैं। यूडी के सभी दोस्त ख़ास थे लेकिन सभी के पास हत्या करने की वजह भी होती है। तो होने वाले सीएम की हत्या किसने की और क्यों की यह जानने के लिए आपको ज़ी पाँच और अल्ट बालाजी पर रिलीज़ हुई वेब सीरीज़ 'डार्क सात व्हाइट' देखनी पड़ेगी। सीरीज़ में कुल दस एपिसोड हैं, जो पच्चीस मिनट के हैं। सात्विक मोहंती ने एक मर्डर-मिस्ट्री की कहानी को उठाया और उसे पर्दे पर सस्पेंस के साथ पेश किया है। मोहिंदर प्रताप सिंह और मयूरी रॉय चौधरी के स्क्रीनप्ले में अच्छी रफ़्तार है लेकिन कहानी के किरदारों को समझने में काफ़ी देर लग जाती है। मर्डर-मिस्ट्री से भरी इस सीरीज़ में हर बात का ख़ास ध्यान रखा गया है और इसी वजह से इसमें राजनीति, रंजिशें, रिश्तों में अनबन और आख़िर तक सस्पेंस को बरकरार रखा गया है। 'डार्क सात व्हाइट' में किरदारों की एक्टिंग की बात करें तो सुमित व्यास ने काफ़ी अच्छी एक्टिंग की है। सुमित व्यास को हमने परमानेंट रूममेट्स से देखा है और अब तक उनके किरदार में काफ़ी गंभीरता आ चुकी है। जतिन सरना ने अपने किरदार के साथ पूरी तरह से न्याय किया है और उन्होंने शानदार एक्टिंग की है। निधि सिंह के पास ज़्यादा बड़ा रोल नहीं था लेकिन उन्होंने अच्छा काम किया है। बाक़ी स्टार मोनिका चौधरी, तानिया कालरा, संजय बत्रा, कुंज आनंद और रचित बहल ने भी अच्छी एक्टिंग की है।